**Bloodywood** é unha banda de metal india de Nova Deli, formada en 2016. Empezou como un conxunto que parodiaba cancións pop en YouTube en versión metal, mais despois empezaron a escribir o seu propio material orixinal.

Historia
--------

Antes de formarse o grupo, Karan Katiyar subía regularmente versións metal de cancións populares de Bollywood en YouTube. Katiyar coñeceu a Jayant Bhadula, quen traballaba como director nunha empresa de entretemento, nunha actuación local, e chamoulle a atención o seu rango e a súa versatilidade vocais.

En 2016, Katiyar deixou o seu traballo como avogado corporativo e xunto con Bhadula crearon o grupo, coa intención de "destruír cancións pop".

En 2017, Bloodywood regravou a canción "Heavy" de Linkin Park no estilo nu metal que tiña Linkin Park nos seus comezos, chamando a atención de varios sitios web de música como *Loudwire* ou *Metal Hammer*; este último declaraba "así é como "Heavy" de Linkin Park debería soar". A banda fixo máis covers en 2017 e publicou o seu álbum de versións *Anti-Pop Vol. 1* na súa páxina de Bandcamp. Tras isto farían unha versión da canción popular punjabi "Tunak Tunak Tun" de Daler Mehndi, con colaboración de Bonde do Metaleiro.

O 1 de maio de 2018, Bloodywood presentou "Ari Ari", unha composición baseada na canción bhangra pop do 2003 "Ari Ari" da banda Bombay Rockers. A canción contaba coa colaboración do rapeiro Raoul Kerr, convidado por Katiyar quen o coñecera despois de traballar para el nun vídeo. Kerr colaboraría logo en máis cancións de Bloodywood, até que finalmente converteuse nun membro máis do grupo. A recepción dos seguidores a esta canción mellorou con respecto ás versións anteriores, o que animou a banda a escribir material orixinal e coller máis inspiración da música folk india. Máis tarde, Bloodywood participou con HopeTherapy e presentou a canción "Jee Veerey", dedicada a loitar contra a depresión e as enfermidades mentais. O 15 de xaneiro de 2019, a banda presentou "Endurant", unha canción que trata o tema do bullying.

O 21 de abril de 2019, anunciouse que Bloodywood actuaría no Wacken Open Air. Dous días máis tarde, a banda estreou a canción "Machi Bhasad (Expect a Riot)", con intención de incluíla no xogo de Ubisoft en desenvolvemento *Beyond Good and Evil 2*, xa como Kerr como membro permanente da banda. Logo Bloodywood embarcaríase no seu "Raj Against the Machine Tour".

Membros
-------

* Karan Katiyar – guitarras, frauta, produción, composición
* Jayant Bhadula – voces, guturais
* Raoul Kerr – raps

**Membros de xira**

* Sarthak Pahwa – dhol
* Roshan Roy – baixo
* Vishesh Singh – batería

Videografía
-----------

* "Ari Ari" (2018)
* "Jee Veerey" (2018)
* "Endurant" (2019)
* "Machi Bhasad (Expect a Riot)" (2019)
* "Yaad" (2020)
* "Gaddaar" (2021)

Notas
-----

1. 1 2  "Hear Indian Metal Viral Stars Bloodywood Take on Bullies With New Song "Endurant"". *Revolver*. 16 de xaneiro de 2019. Consultado o 26 de abril de 2019.
2. 1 2 3  Lewry, Fraser (6 de setembro de 2018). "Meet Bloodywood, the Indian metal act with a feel-good hit and a serious message". *Louder Sound*. Consultado o 26 de abril de 2019.
3. ↑  Lewry, Fraser (4 de outubro de 2018). "The heavy metal band 'destroying' Punjabi pop music". SBS. Consultado o 26 de abril de 2019.
4. ↑  Divita, Joe (22 de febreiro de 2017). "Linkin Park Fan Plays New Song 'Heavy' in Band's Old Style". *Loudwire*. Consultado o 26 de abril de 2019.
5. ↑  Morton, Luke (21 de febreiro de 2017). "This is what Linkin Park's Heavy should have sounded like". *Louder Sound*. Consultado o 26 de abril de 2019.
6. ↑  "Anti-Pop Vol.1". *Bandcamp*. 24 de decembro de 2017. Arquivado dende o orixinal o 16 de xuño de 2019. Consultado o 17 de novembro de 2021.
7. ↑  "BLOODYWOOD Are Making Bollywood Metal A Thing, And It Sounds Great". *Metal Injection*. 9 de febreiro de 2018. Consultado o 26 de abril de 2019.
8. ↑  Rosenberg, Axl (7 de febreiro de 2018). "Video: Popular Punjabi Song "Tunak Tunak Tun" Made Metal". *Metal Injection*. Consultado o 26 de abril de 2019.
9. ↑  Tagat, Anurag (18 de xullo de 2018). "Watch Indian Metal Viral Stars Bloodywood's Uplifting New Video "Jee Veerey"". *Revolver*. Consultado o 26 de abril de 2019.
10. ↑  Bose, Rakhi (24 de xullo de 2018). "Meet 'Bloodywood', the Heavy Metal Band That's Rapping About Mental Health". *News18*. Consultado o 26 de abril de 2019.
11. ↑  "53 new bands for the Easter holidays!". Wacken Open Air. 21 de marzo de 2019. Consultado o 26 de abril de 2019.
12. ↑  "See Indian Folk-Metal Act Bloodywood's New "Machi Bhasad (Expect a Riot)" Video". *Revolver*. 25 de abril de 2019. Consultado o 26 de abril de 2019.

Véxase tamén
------------

### Ligazóns externas

* Canle de YouTube
* Páxina de Facebook
* Páxina de Bandcamp

|  |  |
| --- | --- |
| Control de autoridades | 
* Wd: Q63883353
* WorldCat
* VIAF: 6164778193408340367
* ISNI: 0000 0004 7543 6159
* MusicBrainz: ID

 |